Rikunarita-ORG/Wikinium huggingface dataset:
# நிரஞ்சன் கோசுவாமி

| நிரஞ்சன் கோசுவாமி Niranjan Goswami |
| --- |
|  |
| பிறப்பு | டாக்கா, வங்காளதேசம் |
| பணி | Mime artist Stage director |
| அறியப்படுவது | மைம் [ முக அபினயா] |
| விருதுகள் | பத்மசிறீ சங்கீத நாடக அகாதமி |
| வலைத்தளம் |
| mimeindia.in |

**நிரஞ்சன் கோசுவாமி(Niranjan Goswami)* என்பவர் இந்தியாவைச் சேர்ந்த மெளனமொழி நாடகக் கலைஞர் மற்றும் மேடை நாடக இயக்குநர் ஆவார். இந்தியாவில் மெளனமொழி நாடக கலை வடிவத்தை முதன் முதலாக கொண்டு வந்தவர் என்று பலரால் பாராட்டப்படுகிறார். மெளனமொழி நாடகக் கலையை ஊக்குவிக்கும் குழுவான இந்தியன் மெளனமொழி நாடக திரையரங்கின் நிறுவனர் ஆவார்.

## தொழில்

தனது தொழில் வாழ்க்கையை 1960 ஆம் ஆண்டுகளின் பிற்பகுதியில் பகூ என்ற உள்ளூர் நாடகக் குழுவுடன் தொடங்கினார். அதன் பின்னர் நாடகக் கலையை பயில இரவீந்திர பாரதி பல்கலைக்கழகத்தில் சேர்ந்தார். 1976 ஆம் ஆண்டில் மெளனமொழி கலையை ஊக்குவிப்பதற்காக இந்தியன் (மைம்) மெளனமொழி நாடக திரையரங்கினை நிறுவினார். மேலும் இந்தியாவிலும் வெளிநாடுகளிலும் பல மேடைகளில் தனது நடிப்புத் திறனை வெளிப்படுத்தியுள்ளார். தேசிய நாடகப்பள்ளி மற்றும் பல நாடக நிறுவனங்களில் வருகைப் பேராசிரியராகவும் உள்ளார். இவருக்கு 2002 ஆம் ஆண்டு சங்கீத நாடக அகாதமி விருது வழங்கி இவரை பெருமைப்படுத்தியது. மேலும் கலைகளுக்கு இவர் ஆற்றிய பங்களிப்புகளுக்காக இந்திய அரசும் 2009 ஆம் ஆண்டு நாட்டின் நான்காவது உயரிய குடிமகன் விருதான பத்மசிறீ விருது வழங்கி பாராட்டியது.

## மேற்கோள்கள்

## வெளி இணைப்புகள்

* "Mime Workshop by Niranjan Goswami". Killol Work. 3 July 2013. Retrieved 13 February 2016 – via YouTube video.
* "Mukabhinaya: The Art of my Life". *Web video*. Tedx Talks. 16 June 2015. Retrieved 13 February 2016.
# திலகன்

| திலகன் |
| --- |
|  |
| பிறப்பு | சுரேந்திரநாத் திலகன் (1938-09-12)செப்டம்பர் 12, 1938
 அய்ரூர், திருவாங்கூர் |
| இறப்பு | செப்டம்பர் 24, 2012(2012-09-24) (அகவை 74) |
| செயற்பாட்டுக் காலம் | 1979 – 2012 |

**சுரேந்தரநாத் திலகன்** (மலையாளம்: സുരേന്ദ്രനാഥ തിലകന്‍; செப்டம்பர் 12, 1938 - செப்டம்பர் 24, 2012) பரவலாக அறியப்பட்டது **திலகன்**, இருநூற்றுக்கும் மேற்பட்ட மலையாளத் திரைப்படங்களில் நடித்துள்ள ஓர் இந்திய திரைப்பட நடிகரும் நாடக நடிகரும் ஆவார். குணச்சித்திர வேடங்களில் மிகச் சிறப்பாக நடிக்கக் கூடியவர் என்று இந்தியத் திரைப்படத்துறையில் பரவலாகப் பாராட்டப்பட்டவர். 2009ஆம் ஆண்டு இவருக்கு பத்மசிறீ விருது வழங்கப்பட்டுள்ளது.

ஆகத்து 21, 2012 அன்று புதிய திரைப்படமொன்றின் படப்பிடிப்புத் தளத்தில் நடித்துக் கொண்டிருக்கும்போதே மயங்கி விழுந்து திருச்சூரிலுள்ள மருத்துவமனை ஒன்றில் சேர்க்கப்பட்டார். இரண்டு மாரடைப்புகளைக் கடந்து தீவிர சிகிச்சை அளிக்கப்பட்டு வந்த இவருக்கு, இதய நோய் தவிர, குளிர்சுரமும் (நியுமோனியா) ஏற்பட்டுள்ளது. எனவே செயற்கை மூச்சியக்கக் கருவி பொருத்தப்பட்டு இருந்தது. இந்நிலையில் செப்படம்பர் 24,2012 அன்று சிகிச்சை பலனளிக்காமல் மருத்துவமையில் காலை 3 மணிக்கு இறந்தார்.

### நடித்துள்ள தமிழ்த் திரைப்படங்கள்

* *சத்ரியன்*
* *மேட்டுக்குடி*
* *சுயேச்சை எம்எல்ஏ*
* *நீ வேணுண்டா செல்லம்*
* *அலிபாபா*
* *வில்லன்*
* *ஆயுத பூஜை*
* *பாலா*

## மேற்கோள்களும் குறிப்புக்களும்

## வெளி இணைப்புகள்

* ஐ.எம்.டி.பி இணையத்தளத்தில் Thilakan
* Thilakan's Filmography in Malayalam Movies பரணிடப்பட்டது 2013-02-18 at the வந்தவழி இயந்திரம்
* Interview with Thilakan in the Hindu newspaper பரணிடப்பட்டது 2012-11-10 at the வந்தவழி இயந்திரம்
* Official Website of Information and Public Relation Department of Kerala பரணிடப்பட்டது 2016-03-03 at the வந்தவழி இயந்திரம்
# ந. முத்துசாமி

| ந. முத்துசாமி  |
| --- |
| பிறப்பு | 1936 |
| இறப்பு | 24 அக்டோபர் 2018 |
| [விக்கித்தரவில் தொகு] |

**Na.Muthusamy**  (மே 25, 1936 - அக்டோபர் 24, 2018) என்பவர் ஒரு தமிழக எழுத்தாளர். தஞ்சாவூர் மாவட்டத்திலுள்ள புஞ்சை என்ற கிராமத்தில் பிறந்த இவர் 2000 ஆண்டின் சங்கீத நாடக அகாதமியின் விருது பெற்றிருக்கிறார். தெருக்கூத்தை தமிழ்க்கலையின் முக்கிய அடையாளமாக்கியவர்களுள் இவரும் ஒருவர். இவரது "கூத்துப்பட்டறை" என்ற நாடக அமைப்பு தமிழில் பரிசோதனை நாடகங்களுக்கு வழிகாட்டியாக இருந்து வருகிறது. "கசடதபற", "நடை" போன்ற இலக்கிய இதழ்களில் சிறுகதைகள் எழுதியிருக்கிறார். நீர்மை உட்பட 5 நூல்களை வெளியிட்டுள்ளார். இவர் எழுதிய "ந. முத்துசாமி கட்டுரைகள்" எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் நுண்கலைகள்(இசை, நடனம், ஓவியம், சிற்பம்) எனும் வகைப்பாட்டில் பரிசு பெற்றிருக்கிறது. 2012 ஆம் ஆண்டில் இவரது கலைச்சேவையை பாராட்டும் வண்ணம் இந்திய அரசு பத்மஸ்ரீ விருதை வழங்கி பெருமைப்படுத்தியது.

## ஆக்கங்கள்

### சிறுகதைத் தொகுப்பு

* *நீர்மை*

### நாடகங்கள்

* *காலம் காலமாக*
* *அப்பாவும் பிள்ளையும்*
* *நாற்காலிக்காரர்*
* *சுவரொட்டிகள்*
* *படுகளம்*
* *உந்திச்சுழி*
* *கட்டியக்காரன்*
* *நற்றுணையப்பன்*
* ந. முத்துசாமி நாடகங்கள் (போதிவனம் வெளியீடு)

### கட்டுரைத் தொகுப்பு

* *அன்று பூட்டியவண்டி* ( தெருக்கூத்துக் கலை பற்றிய கட்டுரைகள்)

## மேற்கோள்கள்

## வெளி இணைப்புகள்

* கூத்துப்பட்டறை பரணிடப்பட்டது 2010-11-05 at the வந்தவழி இயந்திரம்
# சத்திராசு லட்சுமி நாராயணா

| பப்பு |
| --- |
|  |
| பிறப்பு | சத்திராசு லட்சுமி நாராயணா (1933-12-15)15 திசம்பர் 1933 நரசாபுரம், சென்னை மாகாணம், பிரித்தானிய இந்தியா (தற்போதைய ஆந்திரப் பிரதேசம், இந்தியா) |
| இறப்பு | 31 ஆகத்து 2014(2014-08-31) (அகவை 80) சென்னை, தமிழ்நாடு, இந்தியா |
| படித்த கல்வி நிறுவனங்கள் | சென்னைப் பல்கலைக்கழகம் |
| வாழ்க்கைத் துணை | பாக்யவதி |
| விருதுகள் | பத்மசிறீ (2013) |
| வலைத்தளம் |
| bapuartcollection.com |

**சத்திராசு லட்சுமி நாராயணா** (*Sattiraju Lakshminarayana*) (திசம்பர் 15, 1933 – ஆகத்து 31, 2014), தொழில்முறையாக **பப்பு** என்று அழைக்கப்பட்ட ஒரு ஆந்திரத் திரைப்படத்துறை இயக்குநராவார். மேலும், இவர் ஒரு ஓவியர், வரைகலைஞரும் ஆவார். இந்திய கலை மற்றும் திரைப்படத்துறைக்கு இவர் ஆற்றிய பங்களிப்புக்காக 2013இல் இந்திய அரசு பத்மசிறீ விருது வழங்கியது. இவர் இரண்டு தேசிய திரைப்பட விருதுகளும், ஐந்து மாநில நந்தி விருதுகளும், இரண்டு தென்னிந்திய பிலிம்பேர் விருதுகள், 2012 ஆம் ஆண்டிற்கான தென் இந்திய பிலிம்பேர் வாழ்நாள் சாதனையாளர் விருதும் பெற்றுள்ளார்.

## மேற்கோள்கள்

* bapuartcollection.com Bapu's Official Website with an extensive art collection
* ஐ.எம்.டி.பி இணையத்தளத்தில் சத்திராசு லட்சுமி நாராயணா
* "Bapu: A Multifaceted Artist"- an article on Bapu
# குலாம் முகமது சாஸ்நவாஸ்

காஷ்மீரி சூஃபியானா இசை உலகின் கடைசி அறியப்பட்ட நிபுணராகத் திகழ்ந்தவர் **குலாம் முகமது சாஸ்நவாஸ்** (13 பிப்ரவரி 2014 அன்று காலமானார்) . அவர் தனது இசை வகையைக் கற்பிப்பதற்காக ஒரு பள்ளியைத் தொடங்கினார்; இருப்பினும், மத மற்றும் சமூகப் பாகுபாடுகள் காரணமாக காஷ்மீரிலிருந்து அதிக மாணவர்கள் அதில் சேரவில்லை. 2013-ஆம் ஆண்டில், இந்தியாவின் நான்காவது உயரிய குடிமக்கள் விருதான 'பத்மஸ்ரீ' அவருக்கு வழங்கப்பட்டது. காஷ்மீரின் 'சூஃபியானா கலாம்' இசைக்கு அவர் ஆற்றிய பங்களிப்பிற்காக 1998-இல் சங்கீத நாடக அகாடமி விருதும் அவருக்கு வழங்கப்பட்டது. அவர் 2014-ஆம் ஆண்டில் ஸ்ரீநகரில் தனது 74-வது வயதில் காலமானார்.

| குலாம் முகமது சஸ்னவாஸ் |
| --- |
|  |
| இறப்பு | 13 ஏப்ரல் 2014(2014-04-13) (அகவை 73) ஸ்ரீநகர் |
| பணி | பாடகர் |
| விருதுகள் | பத்மஸ்ரீ, சங்கீத நாடக அகாடமி விருது |

## மேற்கோள்கள்

## வெளிப்புற இணைப்புகள்

* யூடியூபில் Watch Video Of Ustad Ghulam Mohamad Saznawaz
* SaMaPa Sher-e-Kashmir Sheikh Mohd. Abdullah Award 2008 பரணிடப்பட்டது 15 சூன் 2013 at the வந்தவழி இயந்திரம்

|  |  |
| --- | --- |
| Authority control databases: Artists | * MusicBrainz
 |
# பரேஷ் மைத்தி

| பரேஷ் மைத்தி |
| --- |
| பிறப்பு | 1965 (அகவை 60–61) தம்லக், கிழக்கு மிட்னாபூர் மாவட்டம், மேற்கு வங்காளம், இந்தியா |
| அறியப்படுவது | ஓவியர், சிற்பி, புகைப்படக்காரர், திரைப்படத் தயாரிப்பாளர் |
| விருதுகள் | பத்மசிறீ (2014) |
| வலைத்தளம் |
| pareshmaity.in |

**பரேஷ் மைத்தி** (*Paresh Maity*) (பிறப்பு 1965) ஓர் இந்திய ஓவியராவார். இவர் ஒரு குறுகிய கால தொழில் வாழ்க்கையில் ஒரு சிறந்த ஓவியராக இருந்தார்.

2014 ஆம் ஆண்டில், இந்திய அரசு இவருக்கு நான்காவது மிக உயர்ந்த குடிமை விருதான பத்மசிறீ விருதை வழங்கியது.

## ஆரம்ப கால வாழ்க்கை

பரேஷ் மைத்தி, மேற்கு வங்காளத்தின் கிழக்கு மிட்னாபூர் மாவட்டத்திலுள்ள தம்லக்கில் பிறந்தார். கொல்கத்தாவின் அரசு கலை மற்றும் கைவினைக் கல்லூரியில் நுண்கலைகளில் பட்டம் பெற்ற இவர், புது தில்லி, கலைக் கல்லூரியில் முதுநிலை நுண்கலைகளுடன் தனது வகுப்பில் முதலிடம் பெற்றார்.

இவர், 850 அடிக்கு மேல் நீளமுள்ள இந்தியாவில் மிக நீளமான ஓவியத்தை வரைந்துள்ளார். ஆகஸ்ட் 2010 இல், கவிஞர் இரவீந்திரநாத் தாகூரின் கடைசி 15 கவிதைகளை அடிப்படையாகக் கொண்ட நீர் வண்ண ஓவியங்களுடன் இவரது 55வது தனி நிகழ்ச்சி, *ஷேஷ் லேகா* (கடைசி எழுத்துக்கள், 1941) , புது தில்லியின் தேசிய கலைக்கூடத்தில் திறக்கப்பட்டது.

### தனிப்பட்ட வாழ்க்கை

இவர் கலைஞர் ஜெயசிறீ பர்மனை மணந்தார். தற்போது, புதுதில்லியில் வசித்து வருகிறார்.

## மேற்கோள்கள்

## வெளி இணைப்புகள்

* Official site பரணிடப்பட்டது 2021-07-16 at the வந்தவழி இயந்திரம்
* *World of Paresh Maity*, The Tribune, September 10, 2006
* *Star power*, The Telegraph, April 8, 2006
# பௌவா தேவி

| பௌவா தேவி |
| --- |
|  |
| பிறப்பு | ஜித்வார்பூர், மதுபானி, பீகார் |
| பாணி | மிதிலை அல்லது மதுபானி ஓவியம் |
| விருதுகள் | பத்மசிறீ (2017), தேசிய விருது (1984) |

**பௌவாதேவி** (*Baua Devi*) பீகாரில் உள்ள மதுபானி மாவட்டத்தின் ஜித்வார்பூர் கிராமத்தைச் சேர்ந்த மதுபானி ஓவியக் கலைஞர் ஆவார். மிதிலா ஓவியம் அல்லது மதுபானி என்பது இப்பகுதியில் தோன்றிய ஒரு பண்டைய நாட்டுப்புற கலை ஆகும். இது ஒரு வீட்டின் உள் அறைகளின் சுவர்களில் கண்டுபிடிக்கப்பட்ட சிக்கலான வடிவியல் மற்றும் நேரியல் வடிவங்களின் தொடராக அங்கீகரிக்கப்பட்டுள்ளது. பின்னர் அது கையால் செய்யப்பட்ட காகிதம் மற்றும் துணிகளுக்கு மாற்றப்பட்டது. பௌவா தேவி 1984 இல் தேசிய விருதையும், 2017 இல் பத்மசிறீ விருதையும் பெற்றவர்.

## வாழ்க்கை வரலாறு

பௌவா தேவி, கிட்டத்தட்ட 60 ஆண்டுகளாக மதுபானி கலை வடிவத்தை பயிற்சி செய்து வருகிறார். 12 வயதில் திருமணம் செய்து கொண்ட இவர், ஓவியத்தைத் தொடர தனது மாமியாரால் ஊக்குவிக்கப்பட்டார். 1966 ஆம் ஆண்டில், ஜவுளி அமைச்சகத்தின் ஆலோசனைக் குழுவான அகில இந்திய கைவினைப் பொருட்கள் வாரியத்தின் அப்போதைய இயக்குநரான பூபுல் செயகர், மும்பைக் கலைஞர் பாஸ்கர் குல்கர்னியை கலை மற்றும் கலைஞர்களைக் கண்டுபிடிக்க மதுபானிக்கு அனுப்பினார். குல்கர்னியை சந்தித்தபோது பௌவா தேவி ஒரு இளைஞியாக இருந்தார். மேலும் பாரம்பரியமாக சுவர் ஓவியமாக பயிற்சி பெற்ற மதுபானி கலையை முறையாக காகிதத்திற்கு மாற்றிய கலைஞர்களின் குழுவில் இளையவர் ஆவார். பாஸ்கர் குல்கர்னி இவர்களின் படைப்புகளை அருங்காட்சியகங்களுக்கு எடுத்துச் சென்றார். பின்னர் பௌவா தேவியை தேசிய கைவினை அருங்காட்சியகம் வரவும் ஊக்குவித்தார். குல்கர்னியிடம் பணிபுரிந்தபோது ஒரு ஓவியத்திற்கு இவருக்கு ரூ.1.50 ஊதியமாக வழங்கப்பட்டது. இவரது படைப்புகள் எசுப்பானியா, பிரான்சு மற்றும் யப்பானில் உள்ள காட்சியகங்கள் மற்றும் அருங்காட்சியகங்களில் காட்சிப்படுத்தப்பட்டன. 2015 ஆம் ஆண்டில் ஹனோவர் நகரத் தந்தை *இசுடீபன் ஸ்கோஸ்டாக்* இந்தியா வந்தபோது இவரது ஓவியங்களில் ஒன்று இந்தியப் பிரதமர் நரேந்திர மோதியால் பரிசாக வழங்கப்பட்டது.

## பாணி

கடந்த ஐந்து தசாப்தங்களாக, மதுபானி கலை முக்கியத்துவம் பெற்று வருகிறது. மேலும், பௌவா தேவியின் படைப்புகள் விமர்சன ரீதியான பாராட்டைப் பெற்றுள்ளன. 1989 ஆம் ஆண்டில் பிரான்சின் போம்பிடோ மையத்தில் நடந்த மாஜிசியன்ஸ் டி லா டெர்ரேயில் காட்சிப்படுத்திய இந்தியாவில் இருந்து வந்த ஒரே இந்தியப் பெண் கலைஞர் ஆவார். இவரது படைப்புகள் ஒரு சிறிய தாள் காகிதம் முதல் 20 அடி உயர சுவரோவியங்கள் வரை உள்ளன. இவரது ஓவியங்கள் கிருஷ்ணர் மற்றும் இராமன் மற்றும் சீதையின் புராணக் கதைகளைச் சொல்கின்றன. அதே நேரத்தில் சீதையின் கதையையும் வலியுறுத்துகின்றன. பௌவா தேவி தனது ஓவியங்களுக்கு கையால் செய்யப்பட்ட காகிதம் மற்றும் இயற்கை வண்ணங்களைப் பயன்படுத்துகிறார். முக்கியமாக கருப்பு, மஞ்சள், சிவப்பு மற்றும் வெள்ளை ஆகிய வண்ணங்களைப் பயன்படுத்துகிறார்.

## விருதுகள்

* பத்மசிறீ, 2017
* தேசிய விருது, 1984

## மேற்கோள்கள்
# விஜயலட்சுமி நவநீதகிருஷ்ணன்

| விஜயலட்சுமி நவநீதகிருஷ்ணன் |
| --- |
| முனைவர். விஜயலட்சுமி நவநீதகிருஷ்ணன் |
| பிறப்பு | 27 சனவரி 1946 (1946-01-27) |
| தொழில் | பேராசிரியர், கிராமிய இசை, ஆடல், பாடல், கூத்து |
| தேசியம் | இந்தியர் |
| வகை | தமிழ் நாட்டுப்புற கலை |

**விஜயலட்சுமி நவநீதகிருஷ்ணன்** (பிறப்பு: 27 ஜனவரி, 1946) ஒரு தமிழ்நாட்டு நாட்டுப்புறவியலாளர், கிராமிய இசைக் கலைஞர் மற்றும் பேராசிரியர் ஆவார். தமிழ் நாட்டுப்புறப் பாடல்களை உயிர்ப்பிக்கும் முயற்சியில் தன்னை ஈடுபடுத்திக் கொண்டவர்.

## வாழ்வு

விஜயலட்சுமி பிறந்த ஊர் இராஜபாளையம் அருகில் உள்ள சின்னசுரைக்காயமப்பட்டி ஆகும். தந்தை பொன்னுசாமி, தாய் மூக்கம்மாள்; எம்.ஏ. முனைவர் பட்டப்படிப்பு படித்துள்ளார். மதுரை காமராசர் பல்கலைக்கழகத்தின் கலை வரலாறு, அழகியல் நுண்கலைத் துறையின் நாட்டுப்புற கலை மையத்தின் பேராசிரியையாகப் பணிபுரிந்தார். இவரின் கணவர் முனைவர் நவநீதகிருஷ்ணணும் இதே துறையில் பேராசிரியர்.

## பணிகள்

மறைந்துவரும் மரபார்ந்த நாட்டார் மக்களின், பழைமையான இசை, ஆடல், கூத்து உள்ளிட்ட கலைவடிவங்களை கண்டறிந்து ஆய்வு செய்யும் முயற்சியில் 1979 முதல் ஈடுபட்டு வந்தார். ஒரே கதையின் பல்வேறு வடிவங்களைத் தொகுத்து அதை முழுமையான நிகழ்ச்சியாக அளித்தார். காட்டாக இராமாயண ஏற்றப்பாட்டு, தாலாட்டு, பாவைக்கூத்து, இசைநாடகம், கோலாட்டம், என ஒரே கதையில் பல கலைவடிவங்களைத் தொகுத்து, கிராமிய இராமாயணம் எனும் படைப்பை அரங்கேற்றியுள்ளார். சுற்றுச்சூழல் பாதுகாப்பு குறித்து விழிப்புணர்வை ஏற்படுத்த 'சூழ்நிலை பாரதம்' என்ற தெருக்கூத்தை உருவாக்கினார். நீரைச் சிக்கனமாகப் பயன்படுத்துவது குறித்த விழிப்புணர்வை ஏற்படுத்த 'பச்சைக்கோயில்' என்ற ஒலிப்பேழையை வெளியிட்டார். கடந்த பல பத்தாண்டுகளாகப் பல்வேறு கிராமங்களில் நிகழ்ந்துவரும் கோயில் திருவிழாக்கள், வழிபாடுகள், சடங்குகள், நாட்டார் தெய்வங்களின் சிற்ப அமைப்புகள், நிகழ்த்துக் கலைகள், பாடல்கள், பழைமையான இசைக்கருவிகள். மலைவாழ் மக்களின் வாழ்க்கை முறைகள், இசைக் குழுக்களின் கலாச்சாரங்கள், ஆகியவற்றை உற்றுநோக்கி 5000 ஒலி நாடாக்களும், 300 காணொளி நாடாக்களும் பதிவு செய்து பாதுகாத்து வருகிறார்.

## விருதுகள்

* தமிழக அரசு இவரது பணிகளைப் பாராட்டும் விதமாகக் கலைமாமணி விருதளித்துள்ளது.
* இவரது பணிகளைப் பாராட்டி இந்திய அரசு 2018 ஆம் ஆண்டு பத்மசிறீ விருதை அளித்தது.

## மேற்கோள்கள்

## வெளி இணைப்புகள்

* The Hindu : Metro Plus Tiruchirapalli / Personality : Art for peace பரணிடப்பட்டது 2005-05-07 at the வந்தவழி இயந்திரம்
* Life Positive: Interview with Dr.Vijayalakshmi Navaneethakrishnan on The Spiritual aspects of Tamil Folk Art பரணிடப்பட்டது 2012-01-08 at the வந்தவழி இயந்திரம்
* The Hindu : Arts / Music : Rural Ragas
* Tamil Folk Songs பரணிடப்பட்டது 2013-01-03 at the வந்தவழி இயந்திரம்
* The Hindu : MetroPlus : Songs of innocence and experience பரணிடப்பட்டது 2013-04-12 at Archive.today
* The Hindu : Front Page: Folk art performances planned near Meenakshi Sundareswarar Temple பரணிடப்பட்டது 2008-09-09 at the வந்தவழி இயந்திரம்
* The Hindu : Enthralling folk arts performance பரணிடப்பட்டது 2008-01-20 at the வந்தவழி இயந்திரம்
* The Hindu: National : Tamil Nadu: Folk songs continue to be crowd-pullers
* The Hindu : Folio : Simple Pleasures பரணிடப்பட்டது 2013-06-01 at the வந்தவழி இயந்திரம்

## வெளி இணைப்புகள்

* விஜயலட்சுமி நவநீதகிருஷ்ணன் பாடல்
# தங்கா டார்லாங்

| தங்கா தார்லாங்கு Thanga Darlong |
| --- |
| பாரம்பரிய 'உரோசெம் இசைக்கருவியை கையில் ஏந்தியிருக்கும் தார்லாங்கு |
| பின்னணித் தகவல்கள் |
| பிறப்பு | (1920-07-20)20 சூலை 1920 முருவாய், திரிபுரா இராச்சியம், இந்தியா |
| இறப்பு | 3 திசம்பர் 2023(2023-12-03) (அகவை 103) கைலாசகர், உனகோடி மாவட்டம், திரிபுரா, இந்தியா |
| இசை வடிவங்கள் | திரிபுரா மாநிலத்தின் நாட்டுப்புற இசை |
| தொழில்(கள்) | இசைக்கலைஞர் |
| இசைக்கருவி(கள்) | உரோசெம் |

**தங்கா தார்லாங்கு** (பிறப்பு: ஜூலை 20, 1920) என்பவர் ஒரு இந்திய நாட்டுப்புற இசைக் கலைஞர் ஆவார், திரிபுராவின் நாட்டுப்புற இசைக்கு அவர் ஆற்றிய பங்களிப்பு மற்றும் பாரம்பரிய இசைக்கருவியான ரோசெமைப் பாதுகாத்து மேம்படுத்துவதிம், பயன்படுத்துவதிலும் அவர் செய்த பணிக்காக இந்திய அளவில் அறியப்பட்டவர்.

அவருக்கு இந்தியாவின் நான்காவது உயரிய சிவிலியன் விருதான பத்மஸ்ரீ (2019) வழங்கப்பட்டது. இசைக் கலைஞர்களுக்கு வழங்கப்படும் மிக உயர்ந்த இந்திய அங்கீகாரமான சங்கீத நாடக அகாடமி விருது ஐயும் அவர் 2014- ம் ஆண்டில் பெற்றுள்ளார். மேலும் அவர் அகாடமிக் பெல்லோஷிப் விருது (2015), மாநில அளவிலான வயோஸ்ரேஸ்தா சம்மன் (2016) மற்றும் நூற்றாண்டு விருது போன்றவைகளையும் அவரின் நாட்டுப்புற கலைச்சேவைக்காக பெற்றவர்.

டார்லாங், திரிபுராவின் உனகோட்டி மாவட்டத்தில் உள்ள கைலாஷாஹரின் கூர்நகர் ஆர் டி பிளாக்கின் கீழ் உள்ள சிறிய மலைப்பாங்கான ஏடிசி கிராமமான தியோரா செர்ரா முரைபாரியைச் சேர்ந்தவர் ஆவார். 2016 ஆம் ஆண்டில், ஜோசி ஜோசப் இயக்கிய திரிபுராவில் நாக்குகளின் மரம் படத்திலும் அவர் கௌரவ வேடத்தில் நடித்துள்ளார்.

## கௌரவங்கள்

* பத்மஸ்ரீ (2019)
* சங்கீத நாடக அகாடமி விருது (2014)

## மேலும் பார்க்கவும்

* பத்மஸ்ரீ விருது பெற்றவர்களின் பட்டியல் (2010–2019)

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் தங்கா டார்லாங்
# கே. ஜி. ஜெயன்

| கே. ஜி. ஜெயன் K. G. Jayan |
| --- |
| கே. ஜி. ஜெயனும் இவரது சகோதரர் கே. ஜி. விஜயனும் |
| பின்னணித் தகவல்கள் |
| பிறப்பு | (1934-11-21)21 நவம்பர் 1934 கோட்டயம், திருவிதாங்கூர், பிரித்தானிய இந்தியா |
| இறப்பு | 16 ஏப்ரல் 2024(2024-04-16) (அகவை 89) திருப்பூணித்துறை, கேரளம், இந்தியா |
| இசை வடிவங்கள் | கருநாடக இசை |
| தொழில்(கள்) | பாடகர் |
| இசைத்துறையில் | 1943–2024 |
| வெளியீட்டு நிறுவனங்கள் | எச்எம்வி |

**கே. ஜி. ஜெயன்** (*K. G. Jayan*, 21 நவம்பர் 1934 – 16 ஏப்பிரல் 2024) கேரளத்தைச் சேர்ந்த இந்தியக் கருநாடகப் பாடகரும், இசைக்கலைஞரும், இசை இயக்குநருமாவார். தனது பக்திப் பாடல்களுக்கு பெயர் பெற்ற ஜெயன், தமிழ் மற்றும் மலையாளப் திரைப்படங்களுக்கு 1,000-இற்கும் மேற்பட்ட பாடல்களுக்கு இசையமைத்தார். 2019 இல் இவருக்கு இந்தியாவின் நான்காவது மிக உயரிய விருதான பத்மசிறீ விருது வழங்கப்பட்டது.

## ஆரம்பகால வாழ்க்கை

ஜெயனும் இவரது இரட்டைச் சகோதரரான கே. ஜி. விஜயனும், இவருடன் இணைந்து புகழ்பெற்ற ஜெயா-விஜயா என்ற குழுவை உருவாக்கினர். மறைந்த கோபாலன் தந்திரிகல், மறைந்த நாராயணி அம்மா ஆகியோரின் மூன்றாவதும், நான்காவதும் மகன்களாக 1934 நவம்பர் 21 அன்று கோட்டயத்தில் உள்ள தங்கள் வீட்டில் பிறந்தனர். இவர்கள் மிகச் சிறிய வயதிலேயே கருநாடக இசையைக் கற்றுக்கொள்ளத் தொடங்கினர். ஒன்பது வயதில் குமாரநல்லூர் தேவி கோவிலில் தங்கள் அரங்கேற்றத்தை நடத்தினர். இவர்களின் முதல் குரு இராமன் பாகவதர், பின்னர் இவர்கள் மாவேலிக்கரை இராதாகிருஷ்ண ஐயரிடமிருந்து கற்றுக்கொண்டனர். இவர்கள் பள்ளிப்படிப்பிற்குப் பிறகு திருவனந்தபுரத்தில் உள்ள புகழ்பெற்ற சுவாதி திருநாள் இசைக் கல்லூரி கணபூஷணம் பயின்று, தனித்துவத்துடன் தேர்ச்சி பெற்றனர். பின்னர், இவர்கள் ஆலத்தூர் சகோதரர்கள், செம்பை வைத்தியநாத பாகவதர், எம். பாலமுரளிகிருஷ்ணா போன்ற கரிநாடக வித்வான்களிடமிருந்து மேம்பட்ட பயிற்சியைப் பெற்றனர். செம்பை வைத்தியநாத பாகவதரிடமிருந்து இவர்கள் பாடும் போதுதான் பாடல்களை இயற்றவும் பாடவும் தொடங்கினர்.

## தனிப்பட்ட வாழ்க்கை

நடிகர் மனோஜ் கே. ஜெயன் இவரது இளைய மகன் ஆவார். கே. ஜி. ஜெயன் தனது 89-ஆவது வயதில், 2024 ஏப்ரல் 16 அன்று, திருப்பூணித்துறையிலுள்ள தனது இல்லத்தில் காலமானார்.

## விருதுகள்

* 1991-கேரள சங்கீத நாடக அகாதமி விருது-கேரள அரசு
* 2013-அரிவராசனம் விருது-கேரள அரசுடன் இணைந்து திருவிதாங்கூர் தேவசம் வாரியம்
* 2019-பத்மசிறீ-இந்திய அரசு

## மேற்கோள்கள்

## வெளி இணைப்புகள்

* கே. ஜி. விஜயன்
# கிராலால் யாதவ்

| கிராலால் யாதவ் |
| --- |
| குடியரசுத்தலைவர், ராம் நாத் கோவிந்த் பத்மசிறீ விருது வழங்கிய காட்சி |
| பின்னணித் தகவல்கள் |
| பிறப்பு | 1925/1926 |
| பிறப்பிடம் | வாரணாசி, இந்தியா |
| இறப்பு | 12 மே 2019 (அகவை 93) |
| இசை வடிவங்கள் | கசாரி, பிர்கா |
| தொழில்கள் | பாட்கர், இசைக்கலைஞர் |
| வெளியீட்டு நிறுவனங்கள் | T-Series, Smithsonian Folkways Recordings / Auvidis-UNESCO, Rama Cassettes |
| Awards: பத்மசிறீ (2019) யஷ் பாரதி விருது, (2015) |

**கிராலால் யாதவ்** (Hiralal Yadav)(1925/1926 – 12 மே 2019) என்பவர் இந்திய நாட்டுப்புறப் பாடகர் ஆவார். இவருக்கு 2019ஆம் ஆண்டில் இந்தியாவின் நான்காவது உயரிய குடிமக்கள் விருதான பத்மசிறீ வழங்கப்பட்டது. இவருக்கு 2015இல் யஷ் பாரதி விருது வழங்கப்பட்டது.

## இசைப்பதிவு

### தேர்ந்தெடுக்கப்பட்ட காணொளித் தொகுப்பு

| ஆண்டு | காணொளித் தொகுப்பு | லேபிள் |
| --- | --- | --- |
| 1992 | *தேவர் பாபி கி கோலி* | டி-சீரிஸ் |
| 1993 | *ராம் பக்த குர்கு கிசான்* | டி-சீரிஸ் |
| 1995 | *ஜூரி சங்க்ராம் சிங்* | டி-சீரிஸ் |
| 1997 | *சப்தா சட்டி பீட்டா* | டி-சீரிஸ் |
| 2001 | *கதாவத் சுவாமி சத்குரு பஜன்* | டி-சீரிஸ் |
| 2014 | *இந்தியா: வட இந்திய நாட்டுப்புற இசை* | சுஸ்மித்சோனியன் நாட்டுப்புறப் பதிவுகள் / ஆவிடிசு-யுனெஸ்கோ |

## கௌரவங்கள்

* இந்திய அரசாங்கத்திடமிருந்து 2019ஆம் ஆண்டு பத்மசிறீ விருது
* உத்தரப் பிரதேச அரசாங்கத்திடமிருந்து 2015ஆம் ஆண்டு யஷ் பாரதி விருது
* சங்கீத நாடக அகாதமியின் 2011இல் தாகூர் அகாதமி விருது
* சங்கீத நாடக அகாடமியின் 1993-94இல் சங்கீத நாடக அகாதமி விருது

## மரணம்

தனது 93 வயதில், 12 மே 2019 அன்று காலமானார். பிரதமர் நரேந்திர மோதி கிராலால் யாதவுக்கு அஞ்சலி செலுத்தினார்.

14 மே 2019 அன்று, முதலமைச்சர் யோகி ஆதித்யநாத் இவரது குடும்பத்தினரை சந்தித்துஇ குடும்ப உறுப்பினர்களுக்கு இரங்கல் தெரிவித்தார்.

## மேற்கோள்கள்

## வெளியிணைப்புகள்

* Heera Lal Yadav's Discography
# இரம்சான் கான்

| இரம்சான் கான் |
| --- |
| தேசியம் | இந்தியர் |
| மற்ற பெயர்கள் | முன்னா மாஸ்டர் |
| குடியுரிமை | இந்தியா |
| பணி | இந்திய பாடகர், சமூக சேவகர் |
| குறிப்பிடத்தக்க படைப்புகள் | *சிறீ சியாம் சுரபி வந்தனா* |
| பிள்ளைகள் | பெரோசு கான் (மகன்) |
| விருதுகள் | பத்மசிறீ (2020) |

**முன்னா மாஸ்டர்** என்று பிரபலமாக அறியப்படும் **இரம்சான் கான்** (Ramzan Khan) ஒரு இந்திய பாடகரும் சமூக சேவகருமாவார். இவர் பக்தி பாடல்களை பாடி தனது மாடுகளை கவனித்து வருகிறார். இவர் ராஜஸ்தானின் ஜெய்ப்பூர் மாவட்டத்தைச் சேர்ந்தவர். கலைக்கு இவர் செய்த பங்களிப்புக்காக 2020 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருது இவருக்கு வழங்கப்பட்டது.

2019 நவம்பரில் பனாரசு இந்து பல்கலைக்கழகத்தின் சமசுகிருத வித்யா தர்ம விக்யான் துறையில் உதவி பேராசிரியராக இவரின் மகன் பெரோசு கான் என்பவரை நியமித்ததில் சர்ச்சை எழுந்ததையடுத்து, மாடுகள் மற்றும் கிருட்டிண-பக்தி மீதான தனது அர்ப்பணிப்புக்காக இவர் வெளிச்சத்திற்கு வந்தார். சமசுகிருத மொழியில் சாத்திரி பட்டம் பெற்ற இவர், *சிறீ சியாம் சுரபி வந்தனா* என்ற புத்தகத்தை எழுதியுள்ளார்.

## குறிப்புகள்
# அட்னன் சமி

| அட்னன் சமி |
| --- |
| 2016இல் சமி |
| பின்னணித் தகவல்கள் |
| இயற்பெயர் | அட்னன் சமி கான் |
| பிறப்பு | 15 ஆகத்து 1971 (1971-08-15) இலண்டன், இங்கிலாந்து |
| பிறப்பிடம் | இங்கிலாந்து |
| இசை வடிவங்கள் | பாரம்பரிய இசை, ஜாஸ், பாப் ராக்

 |
| தொழில்(கள்) | * இசையமைப்பாளர்
* பாடகர்
* இசைத் தொகுப்பாளர்
* பியானோ கலைஞர்
* தொலைக்காட்சித் தொகுப்பாளர்
* நடிகர்
 |
| இசைக்கருவி(கள்) | பியானோ, விசைப்பலகை, கித்தார், அக்கார்டியன், சாக்சபோன், வயலின், முரசு, பாங்கோசு,காங்கோசு, தபேலா, தோலக், ஆர்மோனியம், சந்தூர், சித்தார், சரோத்
 |
| இசைத்துறையில் | 1986–தற்போது வரை |

**அட்னன் சமி கான்** (*Adnan Sami Khan*) (பிறப்பு 15 ஆகஸ்ட் 1971) ஓர் இந்திய பாடகரும், இசைக்கலைஞரும், இசையமைப்பாளரும், நடிகரும் மற்றும் பியானோ கலைஞரும் ஆவார். இவர் இந்தி மற்றும் தெலுங்கு உட்பட இந்திய மற்றும் மேற்கத்திய இசையை நிகழ்த்துகிறார். இசையில் இவரது குறிப்பிடத்தக்க பங்களிப்பிற்காக இவருக்கு இந்தியாவின் நாங்காவது உயரிய விருதான பத்மசிறீ வழங்கப்பட்டது. இவர் "பியானோவில் சந்தூர் மற்றும் இந்திய பாரம்பரிய இசையை வாசித்த முதல் இசைக்கலைஞர்" என்று புகழப்படுகிறார். அமெரிக்காவைத் தளமாகக் கொண்ட *கீபோர்டு* இதழில் வெளியான ஒரு மதிப்பாய்வு இவரை உலகின் அதிவேகமான விசைப்பலகைக் கலைஞர் என்று விவரித்தது மேலும் இவரை 'தொண்ணூறுகளின் விசைப்பலகை கண்டுபிடிப்பு' என்றும் அழைத்தது.

ஐக்கிய இராச்சியத்தில் தனது கல்வியை முடித்த இவர் கனடாவில் தனது வாழ்க்கையை கழித்தார். பஷ்தூன் வம்சாவளியைச் சேர்ந்தவரும் பாக்கித்தான் விமானப்படை வீரருமான அர்சத் சமி கான் என்பவருக்கும் சம்மு காசுமீரைச் சேர்ந்த நவ்ரீன் ஆகியோருக்குப் பிறந்தார். தி டைம்ஸ் ஆஃப் இந்தியா இவரை "இசை சுல்தான்" என்று அழைத்தது. 2016ல் இந்தியக் குடிமகன் ஆனார். இந்திய அரசு 26 ஜனவரி 2020 அன்று பத்மசிறீ விருது வழங்கி கௌரவித்தது.

## மேற்கோள்கள்

## வெளி இணைப்புகள்

* Interview on Republic TV by Arnab Goswami.
* ஐ.எம்.டி.பி இணையத்தளத்தில் அட்னன் சமி
# ஜம்யாங் செரிங் நம்கியால்

| ஜம்யாங் செரிங் நம்கியால் |
| --- |
|  |
| இந்திய மக்களவை உறுப்பினர் |
| **பதவியில் உள்ளார்** |
| **பதவியில்**  23 மே 2019 |
| தொகுதி | லடாக் மக்களவைத் தொகுதி |
|  |
| தனிப்பட்ட விவரங்கள் |
| பிறப்பு | 4 ஆகத்து 1985 (1985-08-04) மாதோ கிராமம், லே, ஜம்மு காஷ்மீர், இந்தியா |
| துணைவர் | சோனம் வாங்மோ |
| பணி | அரசியல்வாதி |
|  |

**ஜம்யாங் செரிங் நம்கியால்** (**Jamyang Tsering Namgyal**) (பிறப்பு: 4 ஆகஸ்டு 1985) பாரதிய ஜனதா கட்சியின் இளம் அரசியல்வாதியான இவர் ஜம்மு காஷ்மீர் மாநிலத்தின் லடாக் மக்களவைத் தொகுதியின் உறுப்பினராக, 2019-ஆம் ஆண்டில் நடைபெற்ற 2019 மக்களவைத் தேர்தலில் போட்டியிட்டு வென்று இந்திய நாடாளுமன்ற மக்களவை உறுப்பினர் ஆனார். இவரது சமயம் பௌத்தம் ஆகும்.

முன்னதாக இவர் லே மாவட்ட தன்னாட்சி மலை வளர்ச்சிக் குழுவின் உறுப்பினராக 9 நவம்பர் 2018-இல் தேர்ந்தெடுக்கப்பட்டார்.பின்னர் அதே வளர்ச்சிக் குழுவின் 8-வது தலைமை நிர்வாக கவுன்சிலராக தேர்ந்தெடுக்கப்பட்டார்.

## பாராட்டுகள்

உள்துறை அமைச்சர் அமித் ஷா 6 ஆகஸ்டு 2019 அன்று மக்களவையில் அறிமுகப்படுத்திய, 2019 ஜம்மு காஷ்மீர் மறுசீரமைப்பு சட்ட வரைவுத் தீர்மானித்தை ஆதரித்து ஜம்யாங் செரிக் நம்கியால் 20 நிமிடங்கள் உரையாற்றினார். மக்களவையில் இவரது கன்னிப் பேச்சு, பிரதமர் நரேந்திர மோடி மற்றும் பிற உறுப்பினர்களின் பாரட்டைப் பெற்றது.

## மேற்கோள்கள்